system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre Bignoniacee?
assistant
Bignoniaceele (Bignoniaceae) sunt o familie de plante superioare angiosperme (Angiospermae) care cuprinde aproximativ 100 genuri cu circa 750 de specii exotice lemnoase arborescente, arbustive, liane, rareori ierbacee răspândite în regiunile calde ale globului. În România se cunosc numai trei specii în culturi de plante ornamentale.

Descrierea 
Au o tulpină erectă sau cățărătoare. Frunzele sunt mari, nestipelate, simple sau compuse, în general opuse. 

Florile, de obicei mari, sunt bisexuate (hermafrodite), zigomorfe și pentamere, cu caliciul gamosepal și corola gamopetală tubuliformă, infundibuliformă (în formă de pâlnie) sau campanulată (în formă de clopot), mai mult sau mai puțin bilabiată. Androceul didinam (cu stamine cu filamente inegale) format din 5 stamine (rareori 2 stamine) dintre care 2 fertile și 3 sterile (cele superioare). Gineceul bicarpelar (cu două carpele) și sincarp (cu carpele concrescute), ovarul este superior cu placentație parietală și  numeroase ovule, stil simplu. Polenizarea este entomofilă sau chiropterofilă. 

Fructul este o capsulă. 

Prin structura florii, bignoniaceele se înrudesc îndeaproape cu scrofulariaceele (Scrophulariaceae).

Specii din România 
În România se cultivă în scop ornamental pentru alei, străzi, parcuri, gări 3 specii ce aparțin la 2 genuri:
Campsis
Campsis radicans (sin. Tecoma radicans) – Trâmbița piticilor, Trompetă, Trâmbiță, Trâmbițar
Catalpa
Catalpa bignonioides – Catalpă, Arborele de țigări, Vanilie sălbatică
Catalpa speciosa

Specii din Republica Moldova 
Flora Republicii Moldova conține 6 specii cultivate ce aparțin la 3 genuri:    
Campsis – Trompetă, Trâmbiță
Campsis radicans – Trompetă, Trâmbiță 
Catalpa – Catalpă
Catalpa bignonioides – Catalpă obișnuită
Catalpa bungei – Catalpă Bunge
Catalpa ovata – Catalpă ovată
Catalpa speciosa  – Catalpă occidentală
Paulownia – Paulovnie
Paulownia tomentosa – Paulovnie tomentosă (în prezent inclusă în familia Paulowniaceae)

Sistematica

Note